# Chris Pine

Christopher Whitelaw Pine, (Los Angeles, Califòrnia 26 d'agost de 1980), és un actor estatunidenc. Va debutar al cinema fent de Nicholas Deveraux a The Princess Diaries 2: Royal Engagement i és conegut per interpretar James T. Kirk a Star Trek (2009), Star Trek Into Darkness (2013) i Star Trek Beyond (2016), Will Colson a Unstoppable (2010), el príncep encantador a Into the Woods (2014), Jack Ryan a Jack Ryan: Shadow Recruit (2014), Toby Howard a Comancheria (2016), Bernie Webber a The Finest Hours (2016), Steve Trevor a Wonder Woman (2017) i Wonder Woman 1984 (2020), el Dr. Alexander Murry a A Wrinkle in Time (2018) i Robert I d'Escòcia a Outlaw King (2018).

## Infantesa i formació

Pine va néixer a Los Angeles (Califòrnia). Tant el seu pare, Robert Pine, com la seva mare, Gwynne Gilford, eren actors. Té una germana gran, Katie. La seva àvia materna, Anne Gwynne, era actiu de Hollywood i el seu avi patern, Max M. Gilford, de família russa jueva, era un advocat que va ser escollit president del col·legi d'advocats de Hollywood.
Pine es va graduar en anglès a la Universitat de Califòrnia a Berkeley el 2020. Pine va tenir por de trobar un lloc on encaixar i va ser-li difícil fer amics. Com que no estava interessat a unir-se a una fraternitat, es va apuntar a teatre i va participar en diverses representacions teatrals. Va ser estudiant d'intercanvi a la Universitat de Leeds, a Anglaterra, durant un any. Després de graduar-se de Berkeley, va assistir al Festival de Teatre de Williamstown i va estudiar a l'American Conservatory Theatre a San Francisco.

## Carrera
### 2003–2008: Inicis

El seu primer paper interpretatiu va ser en un episodi d'ER el 2003, aquell mateix any també va aparèixer en episodis de The Guardian i CSI: Miami.
El 2004 va aparèixer a Why Germany?, un curtmetratge, i a The Princess Diaries 2: Royal Engagement. Pine va fer de Nicholas Devereaux, l'interès amorós de la protagonista interpretada per Anne Hathaway. L'any següent va aparèixer a un episodi de la sèrie Six Feet Under, així com a Confession, una pel·lícula independent estrenada a la carta, i a The Bulls, un altre curtmetratge.
Pine va aparèixer al telefilm Surrender, Dorothy estrenat a principis de 2006. Va interpretar Jake Hardin a Just My Luck, una comèdia romàntica amb Lindsay Lohan que es va estrenar el maig de 2006. Aquell any també va actuar a la comèdia Blind Dating i a la pel·lícula d'acció Smokin' Aces. Va actuar en obres de teatre: The Atheist, on hi actuava sol, a finals de 2006 i l'any següent a Fat Pig, produïda per Neil LaBute i on compartia escenari amb Scott Wolf.
El 2008 va interpretar el productor de vins Bo Barrett a la pel·lícula Bottle Shock.

### 2009–2016: Star Trek i reconeixement mundial

El 2007 va rebutjar un paper a White Jazz per tal d'acceptar el paper de James T. Kirk a la pel·lícula Star Trek (2009), que es va estrenar el maig d'aquell any amb lloances de la crítica i el públic. Els estius de 2009 i 2010 va participar en obres teatrals a Los Angeles.
La tardor de 2009, va començar el rodatge de la pel·lícula d'acció Unstoppable, dirigida per Tony Scott i escrita per Mark Bomback, que es va estrenar el novembre de 2010. Hi interpreta un maquinista jove que ajuda un enginyer veterà (Denzel Washington) a aturar un tren de mercaderies sense conductor de mitja milla carregat de líquid tòxics i gasos verinosos dirigit cap una ciutat propera.
El 2011 William Shatner, l'actor que va fer el paper original del capità Kirk, el va entrevistar per un documental, on li fa preguntes sobre la seva carrera i el paper de Kirk que va interpretar el 2009 i que inclou una escena en què els dos fan lluita lliure.
Va rodar la comèdia romàntica This Means War, amb Reese Witherspoon i Tom Hardy, durant la tardor de 2010 a Vancouver, que es va estrenar el febrer de 2012. Pine va fer el doblatge original del personatge Jack Frost a Rise of the Guardians. Pine va coprotagonitzar amb Elizabeth Banks, Olivia Wilde i Michelle Pfeiffer el drama People Like Us, que es va filmar a principis de 2011 i es va estrenar el juny de 2012. Va tornar a interpretar el capità Kirk a la seqüela Star Trek Into Darkness, que es va estrenar el maig de 2013 als Estats Units.
El 2009 es van iniciar negociacions perquè interpretés l'analista de la CIA Jack Ryan en una adaptació de les novel·les de Tom Clancy. Va protagonitzar Jack Ryan: Shadow Recruit (2014). Pine va ser el quart actor en interpretar-lo, després d'Alec Baldwin, Harrison Ford i Ben Affleck. El 2014 va iniciar converses per participar en un thriller sobre la Guàrdia Costanera dels Estats Units, The Finest Hours, estrenada el gener de 2016. Va fer d'estrella convidada a Wet Hot American Summer: First Day of Camp i va deixar la seva veu per SuperMansion el 2015.
El maig de 2015 es va confimar que interpretaria un dels germans Howard, amb Ben Foster, a Comancheria. El rodatge va començar-ne el maig de 2015 a Nou Mèxic (Estats Units) i es va estrenar al 69è Festival Internacional de Cinema de Cannes el maig de 2016 i als cinemes, l'agost de 2016. Va tornar a fer de capità Kirk a Star Trek Beyond, el rodatge de la qual va començar el juny de 2015 al Canadà i es va estrenar el juliol de 2016 als Estats Units.

### 2017–actualitat: Wonder Woman i altres papers al cinema

El 2015 va fer de Steve Trevor a la pel·lícula de superherois Wonder Woman, estrenada el juny de 2017 amb Gal Gadot. Aquell mateix any va reprendre els seus papers a la segona temporada de SuperMansion i Wet Hot American Summer: Ten Years Later, va aparèixer com a convidat a la tercera temporada d'Angie Tribeca (incloent-hi un episodi on hi apareix el seu pare), i va narrar l'episodi final de la segona temporada de la sèrie de National Geographic Channel Breakthrough.
El 2018 va interpretar el Dr. Alexander Murry a la pel·lícula de fantasia A Wrinkle in Time, basada en la novel·la del mateix nom, i Robert I d'Escòcia a Outlaw King. Aquest últim projecte es va començar a gravar l'agost de 2017 a Escòcia i es va estrenar a Netflix el 9 de novembre de 2018. També aquell mateix any, va doblar Peter Parker / Spider-Man a la pel·lícula d'animació Spider-Man: Un nou univers. L'agost de 2018 es va comunicar que no tornaria a interpretar el capità Kirk a la quarta pel·lícula de la franquícia Star Trek després del fracàs de les negociacions contractuals. El novembre de 2019 es va confirmar que sí que tornaria a interpretar Kirk a la quarta pel·lícula de la sèrie.
El juliol de 2017, la cadena de televisió dels Estats Units TNT va anunciar que faria de Jay Singletary a la sèrie de televisió de sis episodis, One Day She'll Darken. També en va ser productor executiu amb la directora Patty Jenkins i l'escriptor Sam Sheridan. La sèrie, que es va titular I Am the Night, es va estrenar el gener de 2019.
El maig de 2017 estava negociant per actuar a la pel·lícula All the Old Knives, amb Michelle Williams. El 5 de setembre de 2017 es va fer públic que faria de Robert F. Kennedy en una sèrie limitada de Hulu produïda per Sony Pictures Television. També en serà productor executiu de la sèrie, basada en la biografia Bobby Kennedy: The Making Of A Liberal Icon.
El 2020, Pine va fer de Westley a Home Movie: The Princess Bride per Quibi per a recaptar fons per a World Central Kitchen.
El 13 de juny de 2018 la directora Patty Jenkins va anunciar a través de Twitter que faria de Steve Trevor a la seqüela de Wonder Woman, Wonder Woman 1984.

#### Futurs projectes

El maig de 2019 es va fer públic que actuaria al thriller d'acció Violence of Action, i que en seria també productor executiu. L'agost de 2019 es va anunciar que interpretaria Walter Cronkite a Newsflash, una pel·lícula dramàtica sobre com la premsa va informar de l'assassinat del president dels Estats Units John F. Kennedy. L'abril de 2020 es va saber que actuaria a Don't Worry, Darling, dirigida per Olivia Wilde.

## Vida personal

Ha declarat que té una faceta espiritual i que no sent religiós és probablement agnòstic.
Políticament, s'ha definit com a «liberal tirant cap a l'esquerra». Durant la campanya presidencial de 2016, juntament amb companys de Star Trek J.J. Abrams, John Cho, Simon Pegg, Zachary Quinto, Zoe Saldana, Karl Urban, George Takei, Justin Lin, Bryan Fuller i Adam Nimoy, va donar suport al moviment anomenat Trek Against Trump, que fa donar suport a Hillary Clinton.
Pine ha estat en una relació amb l'actiu britànica Annabelle Wallis de l'abril de 2018 ençà.

## Filmografia
### Pel·lícules

| Any | Títol | Paper | Director | Notes |
| 2004 | Why Germany? | Chris | Gabriel Peters-Lazaro | Curtmetratge |
| 2004 | The Princess Diaries 2: Royal Engagement | Nicholas Devereaux | Garry Marshall | |
| 2005 | Confession | Luther Scott | Jonathan Meyers | Títol alternatiu: Deadly Secrets |
| 2005 | The Bulls | Jason | Eric Stoltz | Curtmetratge |
| 2006 | Just My Luck | Jake Hardin | Donald Petrie | |
| 2006 | Blind Dating | Danny Valdessecchi | James Keach | |
| 2006 | Smokin' Aces | Darwin Tremor | Joe Carnahan | |
| 2008 | Bottle Shock | Bo Barrett | Randall Miller | |
| 2009 | Star Trek | James T. Kirk | J. J. Abrams | |
| 2009 | Infectats | Brian Green | Àlex Pastor i David Pastor | |
| 2009 | Beyond All Boundaries | Hanson Baldwin / Sergent Bill Reed | David Briggs | Curtmetratge, doblatge |
| 2010 | Small Town Saturday Night | Rhett Ryan | Ryan Craig | |
| 2010 | Quantum Quest: A Cassini Space Odyssey | Dave | Harry Kloor i Daniel St. Pierre | Doblatge |
| 2010 | Unstoppable | Will Colson | Tony Scott | |
| 2012 | Celeste and Jesse Forever | Rory Shenandoah | Lee Toland Krieger | Cameo; acreditat Kris Pino |
| 2012 | This Means War | Franklin «FDR» Foster | McG | |
| 2012 | People Like Us | Sam Harper | Alex Kurtzman | |
| 2012 | L'origen dels guardians | Jack Frost | Peter Ramsey | Doblatge |
| 2013 | Star Trek Into Darkness | James T. Kirk | J. J. Abrams | |
| 2014 | Jack Ryan: Shadow Recruit | Jack Ryan | Kenneth Branagh | |
| 2014 | Stretch | Roger Karos | Joe Carnahan | Sense acreditar |
| 2014 | Com matar el teu cap 2 | Rex Hanson | Sean Anders | |
| 2014 | Into the Woods | Príncep de la Ventafocs | Rob Marshall | |
| 2015 | Z for Zachariah | Caleb | Craig Zobel | |
| 2015 | Figures of Speech | Ell mateix | Ari Levinson | Documental (narrador) |
| 2016 | The Finest Hours | Bernie Webber | Craig Gillespie | |
| 2016 | Comancheria | Toby Howard | David Mackenzie | |
| 2016 | Star Trek Beyond | James T. Kirk | Justin Lin | |
| 2016 | For the Love of Spock | Ell mateix | Adam Nimoy | Documental |
| 2017 | Wonder Woman | Steve Trevor | Patty Jenkins | |
| 2018 | A Wrinkle in Time | Dr. Alexander Murry | Ava DuVernay | |
| 2018 | Outlaw King | Robert I d'Escòcia | David Mackenzie | |
| 2018 | Spider-Man: Un nou univers | Peter Parker / Ultimate Spider-Man | Bob Persichetti, Peter Ramsey i Rodney Rothman | Doblatge |
| 2019 | Love, Antosha | Ell mateix | Garret Price | Documental |
| 2020 | Wonder Woman 1984 | Steve Trevor | Patty Jenkins | |
| 2022 | El contractista | James Harper | Tarik Saleh | |
| Per a anunciar | Newsflash | Walter Cronkite | David Gordon Green | Preproducció |
| Per a anunciar | Don't Worry, Darling | | Olivia Wilde | Preproducció |
| Per a anunciar | Seqüela de Star Trek | James T. Kirk | Noah Hawley | Anunciada |
| Per a anunciar | All the Old Knives | Henry Pelham | Janus Metz | Anunciada |

### Televisió

| Any | Títol | Paper | Notes |
| 2003 | ER | Levine | 1 episodi («A Thousand Cranes») |
| 2003 | The Guardian | Lonnie Grandy | 1 episodi («Hazel Park») |
| 2003 | CSI: Miami | Tommy Chandler | 1 episodi («Extreme») |
| 2004 | American Dreams | Joey Tremain | 1 episodi («Tidings of Comfort and Joy») |
| 2005 | Six Feet Under | Sam Hoviak (jove) | 1 episodi («Dancing for Me») |
| 2006 | Surrender, Dorothy | Shawn Best | Telefilm |
| 2009, 2017 | Saturday Night Live | Ell mateix / Amfitrió | 2 episodis; amfitrió el 2017 |
| 2014 | Confessio | Luther | Telefilm |
| 2014, 2019, 2020 | Robot Chicken | Capità Jake / Norman Bates / capità Kirk (veus) | 3 episodis |
| 2015 | Wet Hot American Summer: First Day of Camp | Eric | 5 episodis |
| 2015–actualitat | SuperMansion | Dr. Devizo/Robo-Dino (veu) | 1a temporada: 3 episodis; 2a temporada–actualitat: paper important |
| 2017 | Angie Tribeca | Dr. Thomas Hornbein | 3 episodis |
| 2017 | Breakthrough | Narrador | 1 episodi («Power to the People») |
| 2017 | Wet Hot American Summer: Ten Years Later | Eric | 4 episodis |
| 2019 | I Am the Night | Jay Singletary | També productor executiu |
| 2019 | American Dad! | Alistair Covax (veu) | 1 episodi («Rabbit Ears») |
| 2020 | Home Movie: The Princess Bride | Westley | Minisèrie |

## Referències

* ↑ Turbiville, Tom. «Aggie connections move actor to help Bryan school». theeagle.com, 07-02-2010. [Consulta: 19 juliol 2010].
* ↑ ; Huver, Scott«Star Trek's Hot New Hero Chris Pine». People, 25-05-2009. [Consulta: 19 juliol 2010].
* 1 2 3 Martin, Denise. «10 things you didn't know about Chris Pine». Los Angeles Times. [Consulta: 19 juliol 2010].
* ↑ «Jews Making News: Seth Meyers Takes Over Late Night». Atlanta Jewish Times, 26-02-2014 [Consulta: 8 març 2018].
* ↑ «Chris Pine biography». TV Guide. [Consulta: 19 juliol 2010].
* ↑ Smith, Krista. «To Boldly Star». Vanity Fair, 01-05-2009. [Consulta: 19 juliol 2010].
* ↑ «Còpia arxivada». Men's Journal [Consulta: de setembre 14, 2020]. «Còpia arxivada». Arxivat de l'original el de novembre 16, 2017. [Consulta: de setembre 14, 2020].
* ↑ «Còpia arxivada» (en anglès americà). Arxivat de l'original el d’octubre 21, 2017. [Consulta: de setembre 14, 2020].
* ↑ Cal At Sundance. «Actor Chris Pine '02 on Best Memories at UC Berkeley Theater Dept», 27-01-2015. [Consulta: 20 octubre 2017].
* ↑ «Chris's new role is light years from Leeds digs». Yorkshire Post, 01-05-2009. [Consulta: 19 juliol 2010].
* ↑ «'Awards Chatter' Podcast — Chris Pine ('Hell or High Water')». The Hollywood Reporter. [Consulta: 15 febrer 2017].
* ↑ «The King's Stag». Williamstown Theatre Festival.
* ↑ Robinson, Paul. «Còpia arxivada». Yorkshire Evening Post, 23-04-2009. Arxivat de l'original el d’abril 27, 2009. [Consulta: de setembre 14, 2020].
* ↑ Torre, Nestor. «Còpia arxivada». Philippine Daily Inquirer, 15-05-2009. Arxivat de l'original el de maig 19, 2009. [Consulta: de setembre 14, 2020].
* ↑ «Chris Pine Covers Out: 'Star Trek Into Darkness' Star Dishes On Gay Roles, Love Scenes». Huffington Post, 06-05-2013. [Consulta: 15 febrer 2017].
* ↑ «In 'Just My Luck,' Lindsay Lohan Is a Career Girl Hunting Love». New York Times, 12-05-2006. [Consulta: 15 febrer 2017].
* ↑ «Sometimes Pulp Fiction Emphasizes Pulp Over Fiction». New York Times, 26-01-2007. [Consulta: 15 febrer 2017].
* ↑ «A Reporter's Machiavellian Side». New York Times, 30-11-2006. [Consulta: 15 febrer 2017].
* ↑ «Hollywood's Chris Pine Stars in Off-Broadway's Atheist Starting Nov. 24». PlayBall, 10-10-2006. [Consulta: 15 febrer 2017].
* ↑ «Bottle Shock». The Hollywood Reporter, 28-01-2008. [Consulta: 15 febrer 2017].
* ↑ Carnahan, Joe. «Clooney Drops Out of White Jazz, Too». ComingSoon.net, 22-10-2007. Arxivat de l'original el 29 de desembre 2020. [Consulta: 19 juliol 2010].
* ↑ «Chris Pine was once "scared" to play Capt. Kirk». Access Hollywood, 03-04-2009. [Consulta: 19 juliol 2010].
* ↑ Boucher, Geoff. «As Kirk, Chris Pine boldly goes where we've been before». chron.com, 07-05-2009. [Consulta: 19 juliol 2010].
* ↑ McNulty, Charles «Review: Farragut North at the Geffen Playhouse». Los Angeles Times, 25-06-2009 [Consulta: 19 setembre 2009].
* ↑ Reiner, Jay. «Review: The Lieutenant of Inishmore a gruesome pleasure». Reuters, 13-07-2010. [Consulta: 2 agost 2010].
* ↑ «Chris Pine, Ed Harris Win L.A. Drama Critics Circle Theater Awards». The Hollywood Reporter, 15-03-2011. [Consulta: 28 gener 2014].
* ↑ Ditzian, Eric. «Exclusive: Chris Pine In Talks To Join Denzel Washington For Unstoppable». MTV, 04-06-2009. Arxivat de l'original el 10 de febrer 2017. [Consulta: 19 juliol 2010].
* ↑ «Exclusive Clips from William Shatner's 'The Captains'». Trekmovie.com, 18-07-2011.
* ↑ Claggett, Bruce. «Còpia arxivada». NEWS1130, 12-09-2010. Arxivat de l'original el de març 23, 2012. [Consulta: de setembre 14, 2020].
* ↑ Abrams, Rachel. «Fox dates 'Chronicle,' 'This Means War'». Variety.com, 11-04-2011. [Consulta: 12 abril 2011].
* ↑ Swayne, Valerie. «'Rise of the Guardians' Trailer Delves Into Jack Frost's Backstory». hollywoodreporter.com, 06-07-2012. [Consulta: 15 abril 2015].
* ↑ Breznican, Anthony. «EXCLUSIVE: Michelle Pfeiffer cast as Chris Pine's mom in 'Welcome to People'». Entertainment Weekly, 10-01-2011. [Consulta: 2 octubre 2019].
* ↑ Hepburn, Ned. (November 24, 2011) 'Star Trek' Sequel To Open May 17th, 2013 Arxivat 27 November 2011$^{[Datemismatch]}$ a Wayback Machine., Blackbookmag.com; retrieved June 24, 2012.
* ↑ Leins, Jeff «Còpia arxivada». News in Film, 13-10-2009 [Consulta: de setembre 14, 2020]. «Còpia arxivada». Arxivat de l'original el d’octubre 16, 2009. [Consulta: de setembre 14, 2020].
* ↑ «Chris Pine in Talks to Play Jack Ryan». ComingSoon.net, 14-10-2009. Arxivat de l'original el 29 de desembre 2020. [Consulta: 19 juliol 2010].
* ↑ «Chris Pine in Talks to Star in Disney Coast Guard Drama». The Hollywood Reporter, 17-04-2014.
* ↑ «Chris Pine Thriller 'The Finest Hours' Pushed to 2016 by Disney». The Wrap, 08-04-2015.
* ↑ «'Wet Hot American Summer': Chris Pine, Kristen Wiig, Jon Hamm & Jason Schwartzman Join Cast». Deadline, 28-01-2015.
* ↑ «Crackle Sets Premiere Dates For 'The Art Of More', 'Supermansion', 'Comedians In Cars…' – TCA». Deadline, 05-08-2015.
* ↑ «'Comancheria' With Chris Pine, Ben Foster & Jeff Bridges Acquired By CBS Films». Deadline, 04-05-2015.
* ↑ «Chris Pine's 'Hell or High Water' to Hit Theaters in August». Variety, 03-05-2016.
* ↑ «Filming Begins on Star Trek 3 at the Squamish Boulders in British Columbia». ComingSoon.net, 25-06-2015.
* ↑ «'Star Trek: Beyond' Gets New Release Date». Variety, 17-09-2015.
* ↑ «Chris Pine Closes Deal to Star Opposite Gal Gadot in 'Wonder Woman' (Exclusive)». The Wrap, 28-07-2015 [Consulta: 3 maig 2017].
* ↑ «Warner Bros. Pushes 'Jungle Book' to 2018, 'Wonder Woman' Gets New Date». The Hollywood Reporter, 06-04-2016 [Consulta: 3 maig 2017].
* ↑ «February streaming calendar: 'Santa Clarita Diet,' 'Golden Girls'». USA Today, 30-01-2017 [Consulta: 13 febrer 2017].
* ↑ «'Wet Hot American Summer: Ten Years Later' Trailer & Premiere Date: The Gang's All Here — Again». Deadline, 22-06-2017 [Consulta: 8 agost 2017].
* ↑ Snierson, Dan «Natalie Portman, Chris Pine, Ed Helms among guests on Angie Tribeca». Entertainment Weekly, 09-02-2017 [Consulta: 13 febrer 2017].
* ↑ «'Breakthrough': Ana Lily Amirpour on How She Was Lured to Create an Animated Cancer Monster for Nat Geo». Indie Wire, 02-05-2017 [Consulta: 3 maig 2017].
* ↑ «Chris Pine Joins Ava DuVernay's 'A Wrinkle In Time'». Deadline.com, 21-10-2016 [Consulta: 29 juliol 2017].
* ↑ «Disney Movie Release Schedule Gets a Major Update». ComingSoon.net, 25-04-2017 [Consulta: 29 juliol 2017].
* ↑ «Netflix Lands Outlaw King». Deadline, 24-04-2017 [Consulta: 22 agost 2017].
* ↑ «Outlaw King | Netflix Official Site». [Consulta: 11 novembre 2018].
* ↑ «"OUTLAW KING" STARTS SHOOTING». ECHO ARTISTS, 21-08-2017 [Consulta: 22 agost 2017].
* ↑ Schmidt, JK. «'Spider-Man: Into the Spider-Verse' Features Chris Pine in a Surprising Cameo», 29-11-2018. Arxivat de l'original el 30 novembre 2018. [Consulta: 30 novembre 2018].
* ↑ Kit, Borys. «Chris Pine and Chris Hemsworth 'Star Trek 4' Future In Doubt as Talks Fall Through (Exclusive)», 10-08-2018.
* ↑ Goldberg, Lesley. «Chris Pine Drama From 'Wonder Woman' Director Set at TNT». The Hollywood Reporter, 27-07-2017. [Consulta: 28 juliol 2017].
* ↑ «Chris Pine Rushes to Uncover Hollywood Mystery in 'I Am the Night' Trailer for TNT». The Hollywood Reporter, 02-07-2018. [Consulta: 4 juliol 2018].
* ↑ Kroll, Justin «Chris Pine and Michelle Williams to Star in 'All the Old Knives' (EXCLUSIVE)». Variety, 05-05-2017 [Consulta: 13 octubre 2017].
* ↑ Otterson, Joe «Chris Pine to Star in Robert F. Kennedy Limited Series at Hulu». Variety, 05-09-2017 [Consulta: 13 octubre 2017].
* ↑ Breznican, Anthony. «Watch the Celebrity-Filled Fan-Film Version of The Princess Bride», 26-06-2020. [Consulta: 26 juny 2020].
* ↑ «Patty Jenkins on Twitter». Twitter [Consulta: 2 juliol 2018].
* ↑ McNary, Dave «Chris Pine to Star in Black Ops Thriller ‘Violence of Action'». Variety, 10-05-2019 [Consulta: 19 juny 2019].
* ↑ Wiseman, Andreas. «Ben Foster & Gillian Jacobs Join Chris Pine In Thunder Road & 30WEST Black Ops Action-Thriller 'Violence Of Action», 10-10-2019.
* ↑ Fleming, Mike Jr. «Chris Pine Attached To Play Walter Cronkite In JFK Assassination Drama ‘Newsflash’». Deadline, 01-08-2019 [Consulta: 3 agost 2019].
* ↑ Kroll, Justin «Florence Pugh, Shia LaBeouf and Chris Pine to Star in Olivia Wilde’s Film ‘Don't Worry Darling’». Variety, 24-04-2020 [Consulta: 15 maig 2020].
* ↑ «Interview Chris Pine». Femalefirst.co.uk, 16-06-2006 [Consulta: 26 agost 2009]. Arxivat 12 August 2012$^{[Datemismatch]}$ a Wayback Machine.
* ↑ «Chris Pine @ Jimmy Kimmel 16.02.12». [Consulta: 12 novembre 2017].
* ↑ «'Star Trek': J.J. Abrams, Chris Pine, and more sign letter against Donald Trump». EW.com [Consulta: 12 novembre 2017].
* ↑ Decker, Megan. «Chris Pine Annabelle Wallis Dating Relationship Confirmation» (en anglès americà), 04-04-2018. [Consulta: 15 octubre 2019].